CELEX: 52016PC0218
Language: hu
Date: 2016-04-20
Title: Javaslat A TANÁCS HATÁROZATA az Európai Unió nevében az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatosan képviselendő álláspontról (ISA2 program)

EURÓPAI BIZOTTSÁG
            Brüsszel, 2016.4.20.
            COM(2016) 218 final
            2016/0115(NLE)
            Javaslat
            A TANÁCS HATÁROZATA
            az Európai Unió nevében az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatosan képviselendő álláspontról(ISA2 program)
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               A belső piac működéséhez szükséges jogbiztonság és homogenitás biztosítása érdekében az EGT Vegyes Bizottságnak az összes vonatkozó uniós jogszabály elfogadását követően azokat a lehető leghamarabb bele kell foglalnia az EGT-megállapodásba. 
            
            
               Az EGT-megállapodás 78. cikke előírja, hogy a Szerződő Felek megteszik a szükséges lépéseket annak érdekében, hogy megerősítsék és bővítsék az együttműködést többek között az információs szolgáltatások, valamint a kutatás és innováció terén folyó uniós tevékenységek keretében. 
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdése úgy rendelkezik, hogy a Tanács a Bizottság javaslata alapján kialakítja az ilyen határozatokról az Unió képviseletében elfogadandó álláspontját. 
            
            
               A Bizottság benyújtja a Tanácsnak az EGT Vegyes Bizottság határozattervezetét az Unió álláspontjaként történő elfogadásra. A Bizottság remélhetőleg mihamarabb elő tudja terjeszteni ezt az álláspontot az EGT Vegyes Bizottságban.
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               Az EGT Vegyes Bizottság határozattervezete (amely a tanácsi határozatjavaslat mellékletét képezi) arra irányul, hogy módosítsa az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvét annak érdekében, hogy kiterjessze a Szerződő Felek együttműködését az információs szolgáltatások, valamint a kutatás és innováció területén.
            
            
               Az EGT-megállapodás Szerződő Felei közötti együttműködés kiterjesztése érdekében az európai közigazgatások, üzleti vállalkozások és polgárok rendelkezésére álló interoperabilitási megoldásokra és közös keretekre vonatkozó programnak (ISA2 program) mint a közszféra korszerűsítése eszközének létrehozásáról szóló, 2015. november 25-i (EU) 2015/2240 európai parlamenti és tanácsi határozatot
                  1
                bele kell foglalni az EGT-megállapodásba.
            
            
               Ezért módosítani kell az EGT-megállapodás 31. jegyzőkönyvét annak érdekében, hogy e kiterjesztett együttműködés 2016. január 1-jei kezdettel lehetővé váljon.
            
            
               Megjegyzendő, hogy Liechtenstein mentesül a programban való részvétel és az e programhoz való pénzügyi hozzájárulás alól.
            
            
               2016/0115 (NLE)
            
            
               Javaslat
            
            
               A TANÁCS HATÁROZATA
            
            
               az Európai Unió nevében az EGT Vegyes Bizottságban az EGT-megállapodás egyes, 
                  a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatosan képviselendő álláspontról
                  (ISA2 program)
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 172. cikkére, összefüggésben 218. cikke (9) bekezdésével,
            
            
               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  2
                és különösen annak 1. cikke (3) bekezdésére,
            
         
         
            
               tekintettel az Európai Bizottság javaslatára,
            
            
               mivel:
            
            
               (1)Az Európai Gazdasági Térségről szóló megállapodás
                  3
                (a továbbiakban: az EGT-megállapodás) 1994. január 1-jén lépett hatályba.
            
            
               (2)Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás 31. jegyzőkönyvének módosításáról.
            
            
               (3)A 31. jegyzőkönyv rendelkezéseket és szabályokat tartalmaz egyes, a négy alapszabadságon kívül eső területeken folytatott együttműködésre vonatkozóan.
            
            
               (4)Helyénvaló kiterjeszteni az EGT-megállapodás Szerződő Felei közötti együttműködést az (EU) 2015/2240 európai parlamenti és tanácsi határozatnak
                  4
                az EGT-megállapodásba foglalására.
            
            
               (5)Ezért módosítani kell az EGT-megállapodás 31. jegyzőkönyvét annak érdekében, hogy e kiterjesztett együttműködés 2016. január 1-jei kezdettel lehetővé váljon.
            
            
               (6)Az Unió által az EGT Vegyes Bizottságban képviselendő álláspontnak a csatolt határozattervezeten kell alapulnia,
            
            
               ELFOGADTA EZT A HATÁROZATOT: 
            
            
               1. cikk
            
            
               Az Unió nevében az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyve javasolt módosításával kapcsolatban képviselendő álláspont az EGT Vegyes Bizottság e határozathoz csatolt határozattervezetén alapul.
            
            
               2. cikk
            
            
               Ez a határozat az elfogadásának napján lép hatályba.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  HL L 318., 2015.12.4., 1. o.
               
               
                  
                     (2)
                  HL L 305., 1994.11.30., 6. o.
               
               
                  
                     (3)
                  HL L 1., 1994.1.3., 3. o. 
               
               
                  
                     (4)
                  Az Európai Parlament és a Tanács 2015. november 25-i (EU) 2015/2240 határozata az európai közigazgatások, üzleti vállalkozások és polgárok rendelkezésére álló interoperabilitási megoldásokra és közös keretekre vonatkozó programnak (ISA2 program) mint a közszféra korszerűsítése eszközének létrehozásáról (HL L 318., 2015.12.4., 1. o.).
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2016.4.20.
            COM(2016) 218 final
            MELLÉKLET
            a következőhöz:JavaslatA TANÁCS HATÁROZATAaz Európai Unió nevében az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatosan képviselendő álláspontról(ISA2 program)
            
               
         
         
            
               MELLÉKLET
               
                  AZ EGT VEGYES BIZOTTSÁG …/2016 HATÁROZATA
                  (...)
                  az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról 
            
            
               AZ EGT VEGYES BIZOTTSÁG,
            
            
               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
            
            
               mivel:
            
            
               (1)Helyénvaló az EGT-megállapodás Szerződő Felei közötti együttműködés kiterjesztése érdekében az európai közigazgatások, üzleti vállalkozások és polgárok rendelkezésére álló interoperabilitási megoldásokra és közös keretekre vonatkozó programnak (ISA2 program) mint a közszféra korszerűsítése eszközének létrehozásáról szóló, 2015. november 25-i (EU) 2015/2240 európai parlamenti és tanácsi határozatot
                  1
                belefoglalni az EGT-megállapodásba.
            
            
               (2)Ezért módosítani kell az EGT-megállapodás 31. jegyzőkönyvét annak érdekében, hogy e kiterjesztett együttműködés 2016. január 1-jei kezdettel lehetővé váljon,
            
            
               ELFOGADTA EZT A HATÁROZATOT:
            
            
               1. cikk
            
            
               Az EGT-megállapodás 31. jegyzőkönyvének 17. cikke (Telematikus adatcsere) a következők szerint módosul:
            
            
               (1)Az (1) bekezdésben a „(6) bekezdés a) pontja”, a „(6) bekezdés b) pontja” és a „(6) bekezdés c) pontja” szövegrész helyébe a „(7) bekezdés a) pontja”, a „(7) bekezdés b) pontja” és a „(7) bekezdés c) pontja” szöveg lép.
            
            
               (2)Az (1) bekezdés a következő albekezdéssel egészül ki: 
            
            
               „Az EFTA-államok 2016. január 1-jétől kezdődően részt vesznek a (7) bekezdés d) pontjában említett uniós program projektjeiben és tevékenységeiben.”
            
            
               (3)A (2) bekezdésben a „(6) bekezdés” szövegrész helyébe a „(7) bekezdés” szöveg lép.
            
            
               (4)A (3) bekezdésben a „(6) bekezdés a) pont” szövegrész helyébe a „(7) bekezdés a) pont” szöveg lép.
            
            
               (5)A (4) bekezdésben a „(6) bekezdés b) pont” szövegrész helyébe a „(7) bekezdés b) pont” szöveg lép.
            
            
               (6)Az (5) bekezdésben a „(6) bekezdés c) pont” szövegrész helyébe a „(7) bekezdés c) pont” szöveg lép.
            
            
               (7)A (6) bekezdés számozása (7) bekezdésre változik.
            
            
               (8)Az (5) bekezdés után a szöveg a következő bekezdéssel egészül ki:
            
            
               „(6)Az EFTA-államok a (7) bekezdés d) pontjában említett programban való együttműködés kezdetétől teljes mértékben, szavazati jog nélkül részt vesznek az átjárható megoldások az európai közigazgatások számára elnevezésű bizottságban (ISA2-bizottság), mely a program végrehajtásában, irányításában és fejlesztésében segíti az Európai Bizottságot.”
            
         
         
            
               (9)A (7) bekezdés végére a következő szöveget kell beilleszteni:
            
            
               „d)
                     a 2016. január 1-jétől kezdődő részvétel céljából:
            
            
               –
                     32015 D 2240: Az Európai Parlament és a Tanács 2015. november 25-i (EU) 2015/2240 határozata az európai közigazgatások, üzleti vállalkozások és polgárok rendelkezésére álló interoperabilitási megoldásokra és közös keretekre vonatkozó programnak (ISA2 program) mint a közszféra korszerűsítése eszközének létrehozásáról (HL L 318., 2015.12.4., 1. o.).
            
            
               Liechtenstein mentesül a programban való részvétel és az e programhoz való pénzügyi hozzájárulás alól.”
            
            
               2. cikk
            
            
               Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették*.
            
            
               
                  2Ezt a határozatot 2016. január 1-jétől kell alkalmazni.
            
            
               3. cikk
            
            
               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
            
            
               Kelt Brüsszelben, -án/-én.
            
            
               
                     
                        az EGT Vegyes Bizottság részéről
               
               
                     az elnök
                     
                     
                     
                     az EGT Vegyes Bizottság
                     titkárai
               
            
         
         
            
                  
                     (1)
                  HL L 318., 2015.12.4., 1. o.
               
               
                  
                     (2)
                   [Alkotmányos követelmények fennállását nem jelezték.] [Alkotmányos követelmények fennállását jelezték.]